PATVIRTINTA

Kėdainių krašto muziejaus direktoriaus

2021 m. birželio 16 d. Įsakymu Nr. V-26

**KĖDAINIŲ KRAŠTO MUZIEJAUS MAŽOS VERTĖS PIRKIMŲ ORGANIZAVIMO**

 **TAISYKLĖS**

**I. BENDROSIOS NUOSTATOS**

1. Kėdainių krašto muziejaus (toliau – Perkančioji organizacija) mažos vertės pirkimų organizavimo taisyklės (toliau – Taisyklės) parengtos vadovaujantis Lietuvos Respublikos viešųjų pirkimų įstatymu1 (toliau – Viešųjų pirkimų įstatymas), kitais viešuosius pirkimus (toliau – pirkimai) reglamentuojančiais teisės aktais.

2. Taisyklės nustato Perkančiosios organizacijos pirkimų organizavimo tvarką nuo pirkimo planavimo iki pirkimo sutarties įvykdymo ir atsakingus asmenis.

3. Planuodama, organizuodama ir atlikdama pirkimus, vykdydama pirkimų sutartis, Perkančioji organizacija vadovaujasi Viešųjų pirkimų įstatymu, įstatymo įgyvendinamaisiais ir kitais teisės aktais bei Perkančiosios organizacijos priimtais teisės aktais.

4. Taisyklėse vartojamos sąvokos:

4.1. **Pirkimo iniciatorius** – perkančiosios organizacijos vadovo ar jo įgalioto asmens paskirtas darbuotojas, kuris nurodo poreikį viešojo pirkimo būdu įsigyti reikalingų prekių, paslaugų arba darbų ir kuris koordinuoja (organizuoja) Perkančios organizacijos sudarytose pirkimo sutartyse numatytų įsipareigojimų vykdymą, pristatymo (atlikimo, teikimo) terminų laikymąsi, prekių, paslaugų ir darbų atitiktį pirkimo sutartyse numatytiems kokybiniams ir kitiems reikalavimams, taip pat inicijuoja ar teikia siūlymus dėl pirkimo sutarčių pratęsimo, keitimo ar nutraukimo.

4.2. **Pirkimų organizatorius** – perkančiosios organizacijos vadovo ar jo įgaliotojo asmens paskirtas darbuotojas, kuris perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Viešojo pirkimo komisija;

4.3. **Viešojo pirkimo komisija** (toliau – Komisija) – perkančiosios organizacijos vadovo įsakymu sudaryta komisija, kuri šių Taisyklių nustatyta tvarka organizuoja ir atlieka pirkimus;

4.4. **Pirkimo paraiška** – Perkančios organizacijos nustatytos formos dokumentas (popieriuje), pildomas pirkimo iniciatoriaus ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams.

4.5. **Tiekėjų apklausos pažyma** – Perkančios organizacijos vadovo nustatytos formos dokumentas, pildomas Pirkimų organizatoriaus vykdant mažos vertės neskelbiamus pirkimus ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams.

4.6. **Pirkimų planas** – Perkančios organizacijos parengtas ir patvirtintas einamaisiais biudžetiniais metais planuojamų vykdyti prekių, paslaugų ir darbų pirkimų sąrašas.

4.7. **Pirkimų registracijos žurnalas** – Perkančios organizacijos nustatytos formos dokumentas (popieriuje ar skaitmeninėje laikmenoje), skirtas registruoti Perkančios organizacijos atliekamus pirkimus.

5. Kitos Taisyklėse vartojamos pagrindinės sąvokos yra apibrėžtos Viešųjų pirkimų įstatyme, kituose viešuosius pirkimus reglamentuojančiuose teisės aktuose.

6. Pasikeitus Taisyklėse minimiems teisės aktams, taikomos aktualios tų teisės aktų redakcijos nuostatos.

**II. VIEŠŲJŲ PIRKIMŲ PLANAVIMAS**

7. Pirkimo iniciatorius ateinantiems biudžetiniams metams numatomus pirkimus pradeda planuoti kiekvienų metų ketvirtą ketvirtį.

8. Vadovaujantis Viešųjų pirkimų įstatymo ir Numatomos viešojo pirkimo ir pirkimo vertės skaičiavimo metodikos2 nuostatomis, apskaičiuojama numatomų pirkimų vertė.

9. Pirkimo iniciatorius, pagal apskaičiuotas numatomų pirkimų vertes numato pirkimų būdus, pagal Taisyklių 1 priede pateiktą formą, parengia ateinančiais finansiniais metais numatomų pirkti perkančiosios organizacijos reikmėms reikalingų prekių, paslaugų ir darbų planą, suderinus su finansininku (toliau – planas) iki kiekvienų metų kovo 1 d ir teikia įsakymu tvirtinti perkančiosios organizacijos vadovui. Kasmet Centrinėje viešųjų pirkimų informacinėje sistemoje skelbia tais metais planuojamų vykdyti visų pirkimų (mažos vertės pirkimus suvestinėje viešinti privaloma nuo 2023-01-01) suvestinę3.

10. Atsiradus poreikiui planas gali būti tikslinamas. Patikslintas pirkimų planas tvirtinamas vadovo įsakymu. Patikslinus pirkimų planą, suvestinė patikslinama ir Centrinėje viešųjų pirkimų informacinėje sistemoje.

**III. VIEŠŲJŲ PIRKIMŲ ORGANIZAVIMAS**

11. Pirkimo iniciatorius dėl kiekvieno pirkimo parengia paraišką pagal formą, pateiktą Taisyklių 3 priede ir, jei reikia, prie jos prideda dokumentus (priedus) (pvz. techninę specifikaciją, resursų poreikio žiniaraštį, planus, brėžinius, projektus, pirkimo sutarties projektą ir kt.).

12. Paraiška, suderinta su perkančiosios organizacijos finansininku, teikiama tvirtinti perkančiosios organizacijos vadovui ar jo įgaliotam asmeniui. Pirkimas gali būti pradedamas tik po to, kai perkančiosios organizacijos vadovas ar jo įgaliotas asmuo patvirtina pirkimo paraišką.

13. Atliekant mažos vertės pirkimus neskelbiamos apklausos būdu, tiekėjų kvalifikacija gali būti netikrinama.

14. Atvejai, kai perkančioji organizacija, prašydama pateikti pasiūlymus, gali kreiptis į vieną tiekėją:

14.1. atliekant tarptautinius ir supaprastintus pirkimus, kai galimybę kreiptis į vieną tiekėją numato Viešųjų pirkimų įstatymas;

14.2. atliekant mažos vertės pirkimus neskelbiamos apklausos būdu, numatytus Mažos vertės pirkimų tvarkos apraše4  21.2.3, 21.2.5, 21.2.7, 21.2.9 – 21.2.12, 21.2.14 – 21.2.16, 21.2.20 - 21.2.21 punktuose;

14.3. atliekant mažos vertės pirkimą neskelbiamos apklausos būdu, kai pirkimo sutarties numatoma vertė mažesnė kaip 10000 Eur (dešimt tūkstančių eurų) be PVM.

15. Kitais Taisyklių 14 punkte nepaminėtais atvejais, kai apie pirkimą neprivaloma skelbti, kreipiamasi į ne mažiau kaip į tris tiekėjus (išskyrus atvejus, kai tiek tiekėjų rinkoje nėra) ir prašoma pateikti pasiūlymus.

**IV. VIEŠŲJŲ PIRKIMŲ PROCEDŪROSE DALYVAUJANTYS ASMENYS**

16. Perkančiosios organizacijos pirkimų procedūras atlieka:

16.1. Komisija, sudaryta vadovaujantis Viešųjų pirkimų įstatymo 19 straipsniu. Atskiriems pirkimams atlikti gali būti sudaromos atskiros Komisijos. Komisija pirkimo procedūras atlieka vadovaudamasi Viešųjų pirkimų įstatymu, Mažos vertės pirkimų tvarkos aprašu, Perkančios organizacijos vadovo įsakymu patvirtintu Komisijos darbo reglamentu ir kitais teisės aktais, reglamentuojančiais viešųjų pirkimų vykdymą. Komisija sprendimus suteiktų įgaliojimų ribose priima savarankiškai.

16.2. Komisija pirkimus atlieka, kai:

16.2.1. prekių, paslaugų ir darbų pirkimo sutarties vertė viršija 10000,00 Eur (be PVM).

16.3. Pirkimo organizatorius mažos vertės pirkimus atlieka, kai:

16.3.1. prekių, paslaugų ir darbų pirkimo sutarties vertė neviršija 10000,00 Eur (be PVM).

16.4. Tuo pačiu metu atliekamoms kelių pirkimų procedūroms gali būti paskirti keli pirkimų organizatoriai.

16.5. Perkančios organizacijos vadovas turi teisę priimti sprendimą pavesti supaprastintą pirkimą vykdyti pirkimo organizatoriui arba Komisijai neatsižvelgdamas į Taisyklių 16.2. ir 16.3. punktuose nustatytas vertes.

17. Pirkimo organizatorius pirkimo procedūras atlieka savarankiškai, vadovaudamasis Mažos vertės pirkimų tvarkos aprašu, kitais teisės aktais, reglamentuojančiais viešųjų pirkimų vykdymą, jis:

17.1. jei pirkimą atlieka raštu, suinteresuotus dalyvius apie jų pasiūlymų vertinimą, pasiūlymų eilės ir laimėjusio pasiūlymo nustatymą, pirkimo sutarties sudarymą informuoja el. paštu.

17.2. atliekant mažos vertės neskelbiamus pirkimus, išskyrus šių Taisyklių 17.3. punkte numatytus atvejus, pildo Tiekėjų apklausos pažymą Taisyklių 2 priedas, ją suderina su finansininku ir teikia tvirtinti perkančiosios organizacijos vadovui.

17.3. Tiekėjų apklausos pažyma gali būti nepildoma įsigyjant prekes, paslaugas ar darbus, kai numatomos sudaryti pirkimo sutarties vertė yra mažesnė kaip 3000,00 Eur be PVM.

18. Jeigu pirkimo objektas yra sudėtingas, o pasiūlymams nagrinėti ir vertinti reikia specialių žinių, perkančioji organizacija vadovo sprendimu, gali kviesti ekspertus konsultuoti klausimu, kuriam reikia specialių žinių, ir (ar) tiekėjų pateiktiems pasiūlymams nagrinėti. Konsultacijos su ekspertais turi vykti nepažeidžiant tiekėjų konkurencijos, nediskriminavimo ir skaidrumo principų.

19. Prieš pradėdami darbą, Komisijos nariai, pirkimo iniciatorius, pirkimo organizatorius, ekspertai, stebėtojai, perkančiosios organizacijos kiti darbuotojai, dalyvaujantys pirkimo procedūrose, turi pasirašyti nešališkumo deklaraciją ir konfidencialumo pasižadėjimą, kurių formos pateiktos Taisyklių 4 ir 5 prieduose. Pirkimo iniciatorius, Komisijos nariai, pirkimo organizatorius ir ekspertai, prieš pradėdami darbą, teisės aktų nustatyta tvarka privalo deklaruoti privačius interesus.

20. Perkančioji organizacija viešojo pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją (toliau – įgaliotoji organizacija). Įgaliotajai organizacijai ji nustato užduotis ir suteikia visus įgaliojimus toms užduotims vykdyti.

21. Kiekvieną atliktą pirkimą pirkimų organizatorius registruoja pirkimų žurnale (toliau – Žurnalas). Žurnale turi būti šie rekvizitai: pirkimo pavadinimas, tiekėjo pavadinimas, pirkimo sutarties kaina, pirkimo sutarties, kai sutartis žodinė - sąskaitos faktūros, numeris, sutarties sudarymo data, kai sutartis žodinė – sąskaitos faktūros išrašymo data, pirkimo iniciatorius, Viešųjų pirkimų įstatymo straipsnis, dalis, punktas, Mažos vertės pirkimų tvarkos aprašo punktas, kuriuo vadovaujantis pasirinktas pirkimo būdas ir, jei reikia, kita su pirkimu susijusi informacija.

22. Tiekėjų pretenzijas nagrinėja perkančiosios organizacijos sudaryta komisija. Komisija savo išvadas dėl pretenzijos pateikia perkančiosios organizacijos vadovui, vadovaudamasi Viešųjų pirkimų įstatymo nustatyta tvarka. Sprendimą dėl pretenzijos priima perkančiosios organizacijos vadovas.

23. Perkančioji organizacija prekes, paslaugas ir darbus, vadovaujantis VPĮ 82 / PĮ 90 straipsniu, privalo įsigyti naudojantis centrinės perkančiosios organizacijos (toliau – CPO) atlikta pirkimo procedūra ar valdoma dinamine pirkimo sistema ar sudaryta preliminariąja sutartimi kai:

23.1. kai pirkimo sutarties vertė lygi arba didesnė kaip 10 000 Eur be PVM;

23.2. numatomos įsigyti prekės, paslaugos ar darbai atitinka pirkimų vykdytojo poreikius ir negalima prekių, paslaugų ar darbų įsigyti efektyvesniu būdu racionaliai naudodama tam skirtas lėšas.

24. Siūlymą pirkti per CPO arba iš jos teikia Pirkimų iniciatorius, tačiau nusprendus pirkimo nevykdyti per / iš CPO privalo motyvuoti savo sprendimą, tai patvirtinantį dokumentą paskelbti Perkančioji organizacijos tinklalapyje ir jį saugoti kartu su kitais pirkimo dokumentais nustatyta tvarka.

**V. VIEŠOJO PIRKIMO SUTARČIŲ VYKDYMAS**

25. Pirkimo sutartis žodžiu gali būti sudaroma tik tada, kai supaprastinto pirkimo sutarties vertė yra mažesnė kaip 3 000,00 Eur be PVM. Viešųjų pirkimų įstatymo 25 straipsnio 3 ir 4 dalyse nurodytuose punktuose nustatytais atvejais (ypatingos sąlygos) gali būti leidžiama žodžiu sudaryti supaprastinto pirkimo sutartis, kurių vertė ne didesnė kaip 10000,00 Eur be PVM.

26. Pirkimo sutarčių vykdymą koordinuoja (organizuoja perkančiosios organizacijos įsipareigojimų vykdymą, kontroliuoja pirkimo sutarties įvykdymo, prekių pristatymo, darbų atlikimo, paslaugų teikimo terminus, prekių, paslaugų ir darbų atitiktį sutartyse numatytiems kokybiniams ir kitiems reikalavimams, tiekėjo finansinių įsipareigojimų vykdymą) perkančiosios organizacijos vadovo paskirtas pirkimo iniciatorius (toliau – pirkimo sutarčių vykdymą koordinuojantis asmuo).

27. Prireikus, perkančiosios organizacijos vadovas pirkimo sutarčių vykdymą koordinuojančiam asmeniui gali pavesti sutarties vykdymo laikotarpiu pateikti detalią informaciją apie sutarties vykdymą.

28. Sutarčių vykdymą koordinuojantis asmuo perkančiosios organizacijos vadovui privalo nedelsiant pranešti, jei:

28.1. pažeidinėjami pirkimo sutarties sąlygose nustatyti pirkimo sutarties vykdymo terminai;

28.2. numatoma keisti arba papildomai pirkti darbus, prekes, paslaugas;

28.3. kitą informaciją ir (ar) siūlymus, kurie sutarčių vykdymą koordinuojančio asmens nuomone yra reikalingi.

29. Laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 15 dienų nuo pirkimo sutarties sudarymo ar jos sąlygų pakeitimo, bet ne vėliau kaip iki pirmojo mokėjimo pagal jį pradžios pirkimų organizatorius turi paskelbti Centrinėje viešųjų pirkimų informacinėje sistemoje.

**VII. BAIGIAMOSIOS NUOSTATOS**

30. Visi su pirkimų organizavimu, vykdymu ir vidaus kontrole susiję dokumentai saugomi kartu su pirkimų procedūrų dokumentais Viešųjų pirkimų įstatymo 97 straipsnyje nustatyta tvarka.

31. Asmenys, pažeidę pirkimus reglamentuojančių norminių teisės aktų ir Taisyklių nuostatas, atsako teisės aktų nustatyta tvarka.

1 Viešųjų pirkimų įstatymo Nr. I-1491 nauja redakcija, priimta 2017 m. gegužės 2 d. Lietuvos Respublikos viešųjų pirkimų įstatymo Nr. I-1491 pakeitimo įstatymu Nr. XIII-327.

2  Numatomos viešojo pirkimo ir pirkimo vertės skaičiavimo metodika, patvirtinta Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo”.

3 Informacijos viešinimo Centrinėje viešųjų pirkimų informacinėje sistemoje tvarkos aprašas, patvirtintas Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo”.

4  Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97.

Kėdainių krašto muziejaus

Mažos vertės pirkimų organizavimo taisyklių

1 priedas

|  |  |  |  |  |  |
| --- | --- | --- | --- | --- | --- |
|  |  |  |  |  | PATVIRTINTA Kėdainių krašto muziejaus direktoriaus  |
|  |  |  |  |  | 20\_\_\_\_\_\_\_\_d. įsakymu Nr. |
| **20­­\_\_\_\_ biudžetiniais metais numatomų PIRKTI darbų, prekių ir paslaugų planas** |
| Eil. Nr. | Pirkimo pavadinimas | BVŽP kodas | Numatomos pirkimų vertės (Eur.su PVM) | Numatomos pirkimų vertės (Eur.be PVM) | Vykdytojas | Numatomas pirkimo būdas | Numatomas pasiūlymų vertinimas | Numatoma pirkimo pradžia | Numatoma prekių pristatymo/paslaugų ar darbų atlikimo sutarties trukmė |
|  |  |  |  |  |  |  |  |  |  |
|  |  |  |  |  |  |  |  |  |  |

Planą parengė:

……………………………….. …………………………… ………… ……...…..

(pareigos) (vardas, pavardė) (parašas) (data)

**Suderinta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (parašas)(finansininkas, vardas, pavardė)

Kėdainių krašto muziejaus

Mažos vertės pirkimų organizavimo taisyklių

2 priedas

**TIEKĖJŲ APKLAUSOS PAŽYMA**

**Pirkimo objekto pavadinimas ir trumpas aprašymas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Pirkimo vykdytojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Tiekėjai apklausti \_\_\_\_\_\_\_\_\_\_\_Pasiūlymai vertinami pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kriterijų.***(raštu ar žodžiu)***Apklausti tiekėjai:**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Adresas, telefonas, el. paštas** | **Tiekėjo atstovo pareigos, vardas, pavardė** |
|  |  |  |  |
|  |  |  |  |
|  |  |  |  |

 |  |

**Tiekėjų pasiūlymai:**

|  |  |  |  |
| --- | --- | --- | --- |
| **Eil. Nr.** | **Dalyvio pavadinimas** | **Pasiūlymo pateikimo data** | **Bendra (orientacinė) pasiūlymo kaina** |
|  |  |  |  |
|  |  |  |  |
|  |  |  |  |

**Pasiūlymų eilė:**

|  |  |  |
| --- | --- | --- |
| **Eil. Nr.** | **Dalyvio pavadinimas** | **Bendra (orientacinė) pasiūlymo kaina** |
|  |  |  |
|  |  |  |
|  |  |  |

**Laimėjusiu pripažintas dalyvis, kuris kviečiamas sudaryti sutartį: \_\_\_\_\_\_\_\_\_\_\_**

**Jeigu įvertinti mažiau nei 3 tiekėjų pasiūlymai, to priežastys: \_\_\_\_\_\_\_\_\_\_\_\_\_\_\_**

**Pirkimo vykdytojas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Parašas) (Pareigos, vardas, pavardė)

**Suderinta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (parašas)(finansininkas, vardas, pavardė)

**Sprendimą tvirtinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Parašas) (Pareigos, vardas, pavardė)

Kėdainių krašto muziejaus

Mažos vertės pirkimų organizavimo taisyklių

3 priedas

TVIRTINU

 *(Pareigų pavadinimas)*

 *(Vardas, pavardė)*

 20XX-XX-XX

**PIRKIMO PARAIŠKA**

20XX-XX-XX

1. Pirkimo objekto pavadinimas:

2. Pirkimo objekto aprašymas, ketinamų pirkti prekių, paslaugų ar darbų savybės:

3. Reikalingas kiekis ar apimtys, atsižvelgiant į visą pirkimo sutarties trukmę su galimais pratęsimais:

4. Maksimali planuojamos sudaryti pirkimo sutarties vertė Eur (su PVM):

5. Numatoma pirkimo sutarties trukmė, atsižvelgiant į visus galimus pratęsimus (įskaitant apmokėjimą):

6. Numatoma pirkimo sutarties trukmė be pratęsimų (įskaitant apmokėjimą):

7. Prekių pristatymo, paslaugų suteikimo ar darbų atlikimo terminai:

9. Siūlomi kvalifikacijos reikalavimai tiekėjams (jei taikomi, pridėti):

10. Siūlomas tiekėjų pasiūlymų vertinimo kriterijus (nurodomas vienas iš šių kriterijų: 1) kaina; 2) sąnaudos; 3) kainos ar sąnaudų ir kokybės santykis - jei taikomi, išvardinti)*:*

11. Siūlomų kviesti tiekėjų sąrašas (jeigu paraiška teikiama dėl pirkimo, kuris bus vykdomas apie jį neskelbiant):

12. Kita reikalinga informacija:

*(pvz., kas atlieka pirkimą, nurodyti jo pareigas, vardą, pavardę, motyvuotas paaiškinimas, jei pirkimas neatliekamas per CPO, aplinkybės*, *dėl kurių pirkimas į planą ir suvestinę neįtrauktas arba pakeista pirkimų plane ir suvestinėje nurodyta informacija ir kt.)*

13. Pridedama:

*(išvardyti prie paraiškos pridedamus dokumentus, pvz.:*

*1) techninė specifikacija;*

*2)planai, brėžiniai, projektai ir kiti dokumentai* (*jei reikalingi)*

*3) kiti dokumentai)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

*(pirkimo iniciatorius)* *(parašas) (data)*

*\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_*

*(finansininkas) (parašas) (data)*

Kėdainių krašto muziejaus

Mažos vertės pirkimų organizavimo taisyklių

4 priedas

**(Nešališkumo deklaracijos tipinė forma)**

(perkančiosios organizacijos arba perkančiojo subjekto pavadinimas)

(asmens vardas ir pavardė)

**NEŠALIŠKUMO DEKLARACIJA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vietovės pavadinimas)

Būdamas , pasižadu:

(viešajame pirkime ar pirkime atliekamų pareigų pavadinimas)

1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti perkančiosios organizacijos arba perkančiojo subjekto (toliau kartu – pirkimo vykdytojas) vadovui ar jo įgaliotajam atstovui apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja man artimas asmuo arba juridinis asmuo, kuriam vadovauja toks asmuo;

2.2. aš arba man artimas asmuo:

2.2.1. esu (yra) pirkimo procedūrose dalyvaujančio juridinio asmens valdymo organų narys;

2.2.2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. man artimi asmenys yra: sutuoktinis, mano ir mano sutuoktinio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;

3.2. pirkimo vykdytojui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu pirkimu susijusių sprendimų priėmimo, pirkimo vykdytojo vadovas ar jo įgaliotasis atstovas sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su pirkimu susijusios veiklos patikrinimą. Pirkimo vykdytojas, nustatęs, kad patekau į interesų konflikto situaciją, pašalina mane iš su atitinkamu pirkimu susijusių sprendimų priėmimo proceso ar jo stebėjimo. Jei nustatoma, kad į interesų konflikto situaciją patekau atlikdamas stebėtojo funkcijas, pirkimo vykdytojas apie mano atžvilgiu priimtą sprendimą informuoja instituciją ar įstaigą, įgaliojusią mane stebėtojo teisėmis dalyvauti viešojo pirkimo komisijos posėdžiuose;

3.3. turiu užpildyti privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas.\*

\* Šis reikalavimas taikomas viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus viešuosius pirkimus, ir viešųjų pirkimų procedūrose dalyvaujantiems ekspertams nuo 2018 m. sausio 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ (Viešajame pirkime ar pirkime (Parašas) (Vardas ir pavardė)

atliekamų pareigų pavadinimas)

Kėdainių krašto muziejaus

Mažos vertės pirkimų organizavimo taisyklių

5 priedas

*(perkančiosios organizacijos pavadinimas)*

*(asmens vardas ir pavardė, pareigos)*

**KONFIDENCIALUMO PASIŽADĖJIMAS**

20\_\_ m.\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_ \_\_\_\_\_\_\_\_\_

*(vietovės pavadinimas)*

Būdamas ,

*(pareigų pavadinimas)*

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, atliekant

*(pareigų pavadinimas)*

pareigas;

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. neteikti tretiesiems asmenims informacijos, kurios atskleidimas prieštarautų Viešųjų pirkimų įstatymo reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų ir (arba) perkančiosios organizacijos interesus;

1.4. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarautų Viešųjų pirkimų įstatymo reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų ir (arba) perkančiosios organizacijos interesus arba trukdytų užtikrinti sąžiningą konkurenciją.

4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė)*